93/95/Euratom: Komission päätös, tehty 2 päivänä helmikuuta 1993, Yhteisen tutkimuskeskuksen (YTK) uudelleenjärjestelystä tehdyn päätöksen 85/593/Euratom muuttamisesta



Virallinen lehti nro L 037 , 13/02/1993 s. 0044 - 0046

Suomenk. erityispainos Alue 12 Nide 2 s. 0157

Ruotsink. erityispainos Alue 12 Nide 2 s. 0157



KOMISSION PÄÄTÖS, tehty 2 päivänä helmikuuta 1993, Yhteisen tutkimuskeskuksen (YTK) uudelleenjärjestelystä tehdyn päätöksen 85/593/Euratom muuttamisesta (93/95/Euratom) EUROOPAN YHTEISÖJEN KOMISSIO, joka ottaa huomioon Euroopan ydinenergiayhteisön perustamissopimuksen ja erityisesti sen 8 artiklan, ottaa huomioon Euroopan yhteisöjen yhteisen neuvoston ja yhteisen komission perustamissopimuksen ja erityisesti sen 16 artiklan, sekä katsoo, että Yhteinen tutkimuskeskus (YTK) () on Yhteisen tutkimuskeskuksen uudelleenjärjestelystä 20 päivänä marraskuuta 1985 tehdyllä komission päätöksellä 85/593/Euratom saanut uuden erityistehtäväänsä mukautetun rakenteen, komissio päättää keskuksen johtokunnan toimikaudesta erityisesti neuvoston päätöksissä 92/273/ETY () ja 92/274/Euratom () määrättyjen erityisten tutkimusohjelmien täytäntöönpanon sekä neuvoston päätöksessä 92/275/Euratom () määrätyn täydentävän tutkimusohjelman täytäntöönpanon osalta, jotka YTK:n on toteutettava, sen vuoksi on vahvistettava johtokunnan tehtävät, sen vuoksi on tarpeen muuttaa johtokunnan toimikautta, sellaisena kuin se on vahvistettuna komission 3 päivänä kesäkuuta 1988 tekemällä päätöksellä; kyseisen päätöksen tarkoituksena on myös keskuksen tieteellisen neuvoston lakkauttaminen, on aiheellista säätää keskuksen pääjohtajan sekä tieteellisen ja teknisen henkilökunnan edustajien nimeämien tieteellisen komitean jäsenten tasapuolisesta jaosta, ja sen vuoksi olisi muutettava päätöstä 85/593/Euratom, ON TEHNYT TÄMÄN PÄÄTÖKSEN: Ainoa artikla Muutetaan päätös 85/593/Euratom seuraavasti: 1) Poistetaan 2 artiklan kolmas luetelmakohta. 2) Korvataan 4 artikla seuraavasti: "4 artikla 1. Perustetaan keskuksen johtokunta. Siinä on kolmetoista jäsentä: a) kustakin jäsenvaltiosta korkean tason edustaja, jonka komissio muodollisesti nimittää jäsenvaltion viranomaisten asettamien ehdokkaiden perusteella; b) puheenjohtaja, jonka a alakohdassa tarkoitetut kaksitoista jäsenvaltioiden edustajaa valitsevat. Kaikki jäsenet nimitetään kolmen vuoden toimikaudeksi, jonka päättymisen jälkeen samat henkilöt voidaan nimittää uudelleen. 2. Johtokunnan tehtävänä on neuvoa pääjohtajaa ja antaa komissiolle lausuntoja asioissa, jotka koskevat P keskuksen tehtävää yhteisön tutkimus- ja kehitysohjelmissa, P keskuksen tieteellis-teknillistä hallintoa ja sille annettujen tehtävien toteuttamista. Komission pääjohtajan tehtäväksi antamien asioiden osalta ja nimenomaan johtokuntaa koskevien asioiden mukaisesti pääjohtaja pyytää johtokunnan lausuntoa ehdotuksistaan ennen kyseisten ehdotusten soveltamista. Johtokunnan lausunto on välttämätön kaikissa niissä asioissa, joissa edellytetään komission päätöstä. Johtokunta käsittelee erityisesti: i) ehdotuksia, jotka koskevat osana yhteisön toimintojen puiteohjelmaa toteutettavia erityisiä tutkimusohjelmia tieteellisen tutkimuksen ja teknologisen kehittämisen alalla sekä muita keskukselle annettavia uusia tehtäviä; ii) kaikkia keskuksen toimintoja koskevaa monivuotista strategista suunnitelmaa ja vastaavaa joka vuosi viimeistään 31 päivänä maaliskuuta tehtävää vuosittaista työsuunnitelmaa, jossa esitetään kunkin työohjelman tavoitteet ja lyhyt kuvaus kyseisestä ohjelmasta sekä keskeiset päivämäärät, tieteelliset viittaukset ja arvioidut menot; iii) erityisten tutkimusohjelmien täytäntöönpanoa, erityisesti niiden kulkuun ja siihen, miten ne vastaavat yhteisön tarpeisiin, liittyviä näkökohtia P tämä jälkimmäinen kohta on avuksi johtokunnan järjestämissä vuosittaisissa neuvotteluissa P sekä erityisten tutkimusohjelmien mahdollisia muutoksia; iv) asiakas/sopimuspuoliperiaatteeseen perustuvia suhteita komission muihin yksiköihin sekä kolmansiin osapuoliin; v) keskuksen vuosittaista talousarviota koskevien ehdotusten laadintaa ja sen toteuttamisen valvontaa; vi) tärkeitä sijoituksia; vii) keskuksen organisaatiota, sen taloudellista hallintoa ja tutkimusohjelmien täytäntöönpanoa ja arviointia; viii) henkilöstöpolitiikkaa ja erityisesti: viii) P keskuksen henkilöstöpolitiikkaa koskevien ehdotusten laadintaa erityisohjelmien aikana ja kyseisten ehdotusten myöhemmän täytäntöönpanon valvontaa; viii) P henkilöstön liikkuvuutta koskevia asioita sekä tieteellisen ja teknisen henkilöstön vaihtoa jäsenvaltioiden yleisten ja yksityisten toimielinten kanssa; ix) henkilöstön nimityksiä keskuksen ylimmällä tasolla; x) keskuksessa toteutettavan esitutkimuksen määrittelemistä. 3. Johtokunta antaa lausuntoja Euroopan ydinenergiayhteisön perustamissopimuksen 118 artiklan 2 kohdan mukaisen enemmistön perusteella ja äänet painotetaan tämän määräyksen mukaisesti. Puheenjohtaja ei osallistu äänestykseen. Komissio ottaa mahdollisuuksien mukaan huomioon johtokunnan lausunnon. Johtokunnan pääjohtajan ehdotuksesta antaman lausunnon puuttuessa asia ohjataan komissiolle, joka tekee siitä päätöksen. Johtokunnalle ilmoitetaan tästä päätöksestä. Neuvostolle ilmoitetaan viipymättä, jos päätös ei vastaa johtokunnan lausuntoa. Sille ilmoitetaan myös syistä, joilla tätä päätöstä on perusteltu. Jos komissio ei hyväksy johtokunnan antamaa lausuntoa asioissa, joissa edellytetään komission päätöstä, näitä asioita koskevien toimenpiteiden täytäntöönpanoa siirretään kuukaudella; tämän kuukauden aikana nämä asiat on ohjattava uudestaan johtokunnalle ja on pyydettävä uutta lausuntoa. Heti lausunnon vastaanotettuaan tai kyseisen kuukauden lopussa komissio tekee lopullisen päätöksen ja ilmoittaa siitä johtokunnalle. Jos komissio ei voi hyväksyä johtokunnan lausuntoa, se ilmoittaa päätöksestään ja kyseisen päätöksen perusteena olevista syistä viipymättä neuvostolle. Komissio pitää johtokuntaa ajan tasalla kaikista niistä keskusta koskevista päätöksistään, joihin liittyvien asioiden osalta johtokunta on antanut lausunnon. Johtokunta voi komission välityksellä jättää lausunnot neuvoston tai Euroopan parlamentin ratkaistaviksi kaikkien keskusta koskevien kysymysten osalta. 4. Johtokunta tekee vuosikertomuksen, joka sisältää sen tekemät huomiot pääjohtajan laatimasta vuosittaisesta toimintakertomuksesta. Tämä kertomus ja komission hyväksymä vuosittainen toimintakertomus lähetetään neuvostolle ja Euroopan parlamentille. Johtokunta neuvoo pääjohtajaa niiden keskuksen täyttämien tehtävien arvioinnin järjestämisessä, jotka liittyvät sekä tieteellisiin ja teknisiin tuloksiin että keskuksen hallinnolliseen ja taloudelliseen uudelleenjärjestelyyn; se myös neuvoo tähän arviointiin osallistuvien puolueettomien asiantuntijoiden valinnassa. Johtokunta esittää omat huomionsa näiden arviointien tuloksesta. 5. Johtokunta kokoontuu vähintään neljä kertaa vuodessa. Johtokunta vahvistaa työjärjestyksen, joka sisältää sen töiden organisoinnin. Keskus huolehtii johtokunnan sihteeripalveluista ja asettaa johtokunnan saataville kaikki sen tarvitsemat tiedot. Johtokunta voi tehtävänsä toteuttamiseksi pyytää tieteellistä, teollista tai muuta tarpeellisena pitämäänsä asiantuntijalausuntoa." 3) Poistetaan 5 ja 6 artikla. 4) Muutetaan 7 artikla 5 artiklaksi. Korvataan sen toinen alakohta seuraavasti: "Tieteellisen komitean jäsenistä puolet on pääjohtajan tutkimusyksiköiden tai -ohjelmien päävastuuhenkilöiden ja korkean tason tieteellisen henkilöstön keskuudesta nimeämiä ja puolet tieteellistä ja teknistä henkilökuntaa, jonka tämä henkilökunta on valinnut keskuudestaan edustajikseen." 5) Muutetaan 8 artikla 6 artiklaksi. Korvataan sen 1 ja 2 kohta seuraavasti: "1. Keskuksen pääjohtaja laatii ohjelmaluonnoksia keskuksen toiminta-aloille, ottaen huomioon yleisen politiikan, jonka neuvosto ja Euroopan parlamentti ovat säätäneet komission antamien yleisten suuntaviivojen pohjalta. 2. Keskuksen johtokuntaa kuullaan ohjelmaluonnoksista." 6) Muutetaan 9 artikla 7 artiklaksi. 7) Poistetaan 10 artikla. 8) Muutetaan 11 artikla 8 artiklaksi. Korvataan sen 1 kohdan toinen alakohta seuraavasti: "Edellä olevan 6 artiklan määräyksiä sovelletaan alustavan talousarvion laatimisessa soveltuvin osin tutkimustoiminnan osalta." 9) Muutetaan 12 ja 13 artikla vastaavasti 9 ja 10 artiklaksi. Tehty Brysselissä 2 päivänä helmikuuta 1993. Komission puolesta Antonio RUBERTI Komission jäsen () EYVL N:o L 373, 31.12.1985, s. 6 () EYVL N:o L 141, 23.5.1992, s. 11 () EYVL N:o L 141, 23.5.1992, s. 20 () EYVL N:o L 141, 23.5.1992, s. 27